SVI คาดอัตรากำไร 3Q58 ยังทำได้สูงแนะนำซื้อเป้า 5.6 บ.มีอัพไซด์ 11%
SVI คาดการณ์กำไรหลักไตรมาส 3/58 เป็น 223 ล้านบาท สืบเนื่องจากอัตรากำไรขั้นต้นที่ทำได้สูงขึ้น อย่างไรก็ตามคาดว่ากำไรสุทธิไตรมาส 3/58 กลับลดลงถึง 89% เทียบช่วงเดียวกันของปีก่อน เนื่องจากขาดทุนอัตราแลกเปลี่ยนและมีค่าใช้จ่ายพิเศษที่เกิดขึ้นครั้งเดียวที่เกี่ยวกับกับเหตุการณ์ไฟไหม้ที่ผ่านมา ขณะที่ฐาน 3Q57 บันทึกกำไรพิเศษจำนวนมาก

4 พ.ย. 2558

บล.ดีบีเอสฯ ระบุในบทวิเคราะห์ (4 พ.ย.) ว่า บริษัท เอสวีไอ จำกัด (มหาชน) หรือ SVI คาดการณ์กำไรหลักไตรมาส 3/58 เป็น 223 ล้านบาท สืบเนื่องจากอัตรากำไรขั้นต้นที่ทำได้สูงขึ้น
อย่างไรก็ตามคาดว่ากำไรสุทธิไตรมาส 3/58 กลับลดลงถึง 89% เทียบช่วงเดียวกันของปีก่อน เนื่องจากขาดทุนอัตราแลกเปลี่ยนและมีค่าใช้จ่ายพิเศษที่เกิดขึ้นครั้งเดียวที่เกี่ยวกับกับเหตุการณ์ไฟไหม้ที่ผ่านมา ขณะที่ฐาน ไตรมาส 3/57 บันทึกกำไรพิเศษจำนวนมาก
เรามองแนวโน้มปี 59 บริษัทจะมีรายได้ที่แข็งแกร่ง จากทั้งในส่วนลูกค้าปัจจุบัน และลูกค้าใหม่ รวมทั้งจะมีการทำ debottleneck ในส่วนโรงงานที่มีอยู่ในปัจจุบันด้วย ทั้งนี้ในส่วนเงินชดเชยจากประกันภัยในส่วนที่เหลือ หลังมีการบันทึกที่ล่าช้าออกไป สรุปได้ว่าล่าสุดในไตรมาส 4/58 จะบันทึกอีก 500 ล้านบาท และส่วนที่เหลืออีก 1.5 พันล้านบาทจะไปบันทึกปี 59 ซึ่งได้สะท้อนในประมาณการแล้ว
คงคำแนะนำ ซื้อ ด้วยราคาพื้นฐานใหม่ที่ 5.60 บาท ซึ่งประเมินด้วย P/E ปี 59 ที่ 15 เท่า ซึ่งเป็นค่าเฉลี่ย 5 ปีในอดีต +0.5 SD
 